ເສດຖະກິດຈີນ ຍັງສືບຕໍ່ຂະຫຍາຍໂຕ
ເສດຖະກິດຈີນ ຂະຫຍາຍໂຕຊ້າລົງ ແລະອັດຕາເງິນເຟີ້ ສູງຂຶ້ນ
ເຈົ້າໜ້າທີ່ຈີນ ກ່າວໃນວັນສຸກມື້ນີ້ວ່າ ເສດຖະກິດໄດ້ເຕີບໂຕ ຢ່າງແຂງແຮງ ແຕ່ກໍຊ້າລົງໜ້ອຍນຶ່ງໃນໄຕມາດທຳອິດ ຂອງ ປີ 2011 ຂະນະທີ່ອັດຕາເງິນເຟີ້ໄດ້ສູງຂຶ້ນທັງໆທີ່ໄດ້ ມີການດຳເນີນຄວາມພະຍາຍາມເພື່ອເຮັດໃຫ້ຄ່າຄອງຊີບ ຕໍ່າລົງ ສຳນັກງານສະຖິຕິແຫ່ງຊາດຂອງຈີນ ລາຍງານວ່າ ຍອດ ຜະລິດຮວມພາຍໃນຫຼື GDP ໄດ້ຂະຫຍາຍໂຕ 9 7% ໃນໄລຍະ 3 ເດືອນທຳອິດຂອງປີນີ້ ຫຼຸດອັດຕາການຂະ ຫຍາຍໂຕ 9 8% ໃນໄຕມາດສຸດທ້າຍຂອງປີ 2010 ໜ້ອຍນຶ່ງ ແຕ່ແນວໃດກໍຕາມ ລາຄາສິນຄ້າ ໄດ້ສູງຂຶ້ນ 5 4% ລື່ນປີ ກາຍຍ້ອນໄດ້ຮັບແຮງກົດດັນຈາກການເພີ່ມຂຶ້ນຂອງລາຄາ ອາຫານ 11 7% ຊຶ່ງໄດ້ຖີບໂຕຂຶ້ນທັງໆທີ່ເຈົ້າໜ້າທີ່ໄດ້ຂຶ້ນ ອັດຕາດອກເບ້ຍ 4 ເທື່ອແລ້ວ ນັບແຕ່ເດືອນຕຸລາ ເປັນຕົ້ນມາ ໃນຄວາມພະຍາຍາມເພື່ອເຮັດໃຫ້ລາຄາສິນຄ້າຖືກລົງ